CELEX: 32020D1133
Language: da
Date: 2020-07-30 00:00:00
Title: Rådets afgørelse (FUSP) 2020/1133 af 30. juli 2020 om ændring af afgørelse (FUSP) 2016/610 om Den Europæiske Unions militære FSFP-uddannelsesmission i Den Centralafrikanske Republik (EUTM RCA)

31.7.2020   
               
               
                  DA
               
               
                  Den Europæiske Unions Tidende
               
               
                  L 247/22
               
            
         RÅDETS AFGØRELSE (FUSP) 2020/1133
         af 30. juli 2020
         om ændring af afgørelse (FUSP) 2016/610 om Den Europæiske Unions militære FSFP-uddannelsesmission i Den Centralafrikanske Republik (EUTM RCA)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 19. april 2016 vedtog Rådet afgørelse (FUSP) 2016/610 (1), som etablerede Den Europæiske Unions militære FSFP-uddannelsesmission i Den Centralafrikanske Republik (EUTM RCA) med et mandat indtil 24 måneder efter, at missionen nåede op på fuld operativ kapacitet, dvs. indtil den 19. september 2018, og et referencegrundlag for nævnte periode.
                  
               
                     (2)
                  
                  
                     Den 30. juli 2018 vedtog Rådet afgørelse (FUSP) 2018/1082 (2), der forlængede mandatet for EUTM RCA indtil den 19. september 2020.
                  
               
                     (3)
                  
                  
                     Den 28. maj 2020 anbefalede Den Udenrigs- og Sikkerhedspolitiske Komité på grundlag af den strategiske revision af missionen at forlænge mandatet for EUTM RCA med yderligere to år.
                  
               
                     (4)
                  
                  
                     EUTM RCA bør koordinere med Den Europæiske Unions rådgivende FSFP-mission i Den Centralafrikanske Republik (EUAM RCA), når EUAM RCA er iværksat, og med andre internationale aktører, navnlig De Forenede Nationers multidimensionelle integrerede stabiliseringsmission i Den Centralafrikanske Republik (MINUSCA), med henblik på at sikre, at der ydes en sammenhængende og integreret støtte til Den Centralafrikanske Republiks regering og sikkerhedsstyrker.
                  
               
                     (5)
                  
                  
                     Afgørelse (FUSP) 2016/610 bør derfor ændres i overensstemmelse hermed.
                  
               
                     (6)
                  
                  
                     I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark, og deltager derfor ikke i finansieringen af EUTM RCA —
                  
               VEDTAGET DENNE AFGØRELSE:
         
            Artikel 1
            I afgørelse (FUSP) 2016/610 foretages følgende ændringer:
            
                        1)
                     
                     
                        Artikel 1 ændres således:
                        
                                    a)
                                 
                                 
                                    Stk. 2 ændres således:
                                    
                                                i)
                                             
                                             
                                                Litra a) affattes således:
                                                
                                                            »a)
                                                         
                                                         
                                                            strategisk rådgivning til præsidentens kabinet, forsvarsministeriet, militærstaben og de væbnede styrker, herunder om civilt-militært samarbejde«.
                                                         
                                                      
                                          
                                                ii)
                                             
                                             
                                                Litra d) udgår.
                                             
                                          
                              
                                    b)
                                 
                                 
                                    Stk. 4 affattes således:
                                    
                                       »4.   EUTM RCA skal koordinere med Den Europæiske Unions rådgivende FSFP-mission i Den Centralafrikanske Republik (EUAM RCA) og andre internationale aktører, navnlig MINUSCA, med henblik på at sikre, at der ydes en sammenhængende og integreret støtte til Den Centralafrikanske Republiks regering og sikkerhedsstyrker.«
                                    
                                 
                              
                  
                        2)
                     
                     
                        Artikel 7, stk. 4, affattes således:
                        
                           »4.   Koordinationsforanstaltningerne mellem den øverstbefalende for EU-missionsstyrken, EU-aktørerne, navnlig EUAM RCA, og de lokale centrale strategiske partnere, der er relevante for operationen, defineres i missionsplanen.«
                        
                     
                  
                        3)
                     
                     
                        I artikel 10 tilføjes følgende stykke:
                        
                           »4.   Det finansielle referencegrundlag for de fælles udgifter til EUTM RCA beløber sig for perioden fra den 20. september 2020 til den 19. september 2022 til 36 960 000 EUR. Den procentdel af dette referencebeløb, der er omhandlet i artikel 25, stk. 1, i afgørelse (FUSP) 2015/528, er 0 %, og den procentdel, der er omhandlet i artikel 34, stk. 3, i nævnte afgørelse, er 10 % for forpligtelser og 0 % for betalinger.«
                        
                     
                  
                        4)
                     
                     
                        Artikel 13, stk. 2, affattes således:
                        
                           »2.   EUTM RCA udløber den 19. september 2022.«
                        
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 30. juli 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  Rådets afgørelse (FUSP) 2016/610 af 19. april 2016 om Den Europæiske Unions militære FSFP-uddannelsesmission i Den Centralafrikanske Republik (EUTM RCA) (EUT L 104 af 20.4.2016, s. 21).
         
            (2)  Rådets afgørelse (FUSP) 2018/1082 af 30. juli 2018 om ændring af afgørelse (FUSP) 2016/610 om Den Europæiske Unions militære uddannelsesmission i Den Centralafrikanske Republik (EUT L 194 af 31.7.2018, s. 140).